เรื่องร้องเรียน: ปรับปรุงทัศนวิสัย ให้เมืองน่าอยู่
การดำเนินการของเจ้าหน้าที่: เจ้าหน้าที่ฝ่ายพัฒนาชุมชนและสวัสดิการสังคม เจ้าหน้าที่ฝ่ายเทศกิจ ลงพื้นที่ตรวจสอบคนไร้บ้านบริเวณดังกล่าวเรียบร้อยเเล้ว ปรากฏว่าพบคนไร้บ้านจำนวนหลายราย เจ้าหน้าที่จึงชี้แจงทำความเข้าใจในการเข้าพักอาศัยในพื้นที่ดังกล่าวว่ากระทำมิได้ เนื่องจากทำให้เกิดความไม่เป็นระเบียบเรียบร้อยของเมือง ไม่มีความปลอดภัยในชีวิตและทรัพย์สิน และเจ้าหน้าที่ได้สอบถามการให้ความช่วยเหลือในด้านการฝึกอบรมวิชาชีพ เพื่อนำมาประกอบอาชีพ เเละความช่วยเหลือด้านที่พักอาศัย แต่คนไร้บ้านดังกล่าวปฏิเสธขอรับความช่วยเหลือ ซึ่งตามพระราชบัญญัติการคุ้มครองคนไร้ที่พึ่งพ.ศ. 2557การดำเนินการใดๆ จะต้องทำโดยความยินยอมของคนไร้ที่พึ่ง จึงไม่สามารถดำเนินการช่วยเหลือได้ เบื้องต้นเจ้าหน้าที่จึงขอความร่วมมือให้บุคคลดังกล่าวย้ายออกจากพื้นที่ เเละได้ทำความสะอาดพื้นที่ดังกล่าวเรียบร้อยเเล้ว   ทั้งนี้ ฝ่ายพัฒนาชุมชนฯได้ขอความร่วมมือให้เจ้าหน้าที่ฝ่ายเทศกิจ ลงพื้นที่ตรวจสอบบริเวณดังกล่าวอย่างสม่ำเสมอ
ความเห็นของผู้แจ้ง: ขอบคุณที่เจ้าหน้าที่ให้ความสำคัญกับการจัดระเบียบความสะอาดของบ้านเมือง และสอบถามความสมัครใจของคนไร้บ้าน ขอขอบคุณในการทำงานและเป็นกำลังใจให้นะคะ   อยากให้เจ้าหน้าที่หมั่นตรวจสอบพื้นที่ดังกล่าว เพราะอยู่ใกล้ทางขึ้นลงรถไฟฟ้าใต้ดิน ตอนกลางคืนค่อนข้างมืด และคนไร้บ้านอาศัยอยู่เยอะ
พื้นที่: แขวงมหาพฤฒาราม เขตบางรัก กรุงเทพมหานคร